ကျိကော်ပြောင်း

ကျိကော်ပြောင်း Ji Guobiao (; ၁၉၃၂ မတ် ၁ - ၂၀၁၉ စက်တင်ဘာ ၅)သည် တရုတ်အင်ဂျင်နီယာနှင့် တရုတ်အင်ဂျင်နီယာသင်တန်းကျောင်း၏ ဂုဏ်ထူးဆောင် ဖြစ်သည်။ သူသည် တရုတ်ပြည်တွင် ဓာတုဖိုင်ဘာအင်ဂျင်နီယာနည်းပညာ၏ စွန့်ဦးလမ်းဖောက်သူ ဖြစ်သည်။

ငယ်စဉ်နှင့် ပညာရေး
ကျိကို ၁၉၃၂ မတ်တွင် ကျန်းစုပြည်နယ်၊ ဝူရှီးမြို့၌ မွေးသည်။ တုံးလင်အကယ်ဒမီနှင့် ဖူရဲင်အထက်တန်းကျောင်းတွင် ပညာသင်ယူသည်။ ၁၉၄၉ ရှန်ဟိုင်းလွတ်မြောက်သွားပြီးနောက်၊ ရှန်ဟိုင်း ကျောင်းထုံးတက္ကသိုလ်က လက်ခံပြီး၊ သူသည် စက်မှုစီမံဌာနနှင့် အထည်အလိပ်ဆေးရိုးပန်းရိုက် ဓာတုစက်ရုံဌာနတွင် အထူးပြုမေဂျာယူသည်။ ၁၉၅၁ တွင် စက်ရုံချိန်ညှိရာ၊ အရှေ့တရုတ် အထည်အလိပ်သိပ္ပံနှင့် နည်းပညာကောလိပ်သို့ ပြောင်းရွှေ့ကျောင်းသားအဖြစ် တက်ရောက်ရသည်။ ထိုကောလိပ်မှာ ယခုအခါ တုံးဟွာတက္ကသိုလ် ဖြစ်သည်။ တက္ကသိုလ်တက်နေစဉ်၊ ဒီမိုကရက်တစ် လူငယ်ပါတီသစ်သို့ ဝင်ရောက်ခဲ့သည်။

သက်မွေး
တက္ကသိုလ် ပြီးနောက်၊ ချင်းတောင် ပုံနှိပ်နှင့် ဆေးဆိုးပန်းရိုက် စက်ရုံ () ၌ အလုပ်ဝင်သည်။
အလုပ်လုပ်စဉ်၊ ဓာတုဖိုင်ဘာနှင့် ပတ်သက်သည့် ကျွမ်းကျင်အသိပညာကို သူ့ဘာသာ လေ့လာသည်။ ၁၉၅၄ တွင် တရုတ်ကွန်မြူနစ်ပါတီထဲ ဝင်သည်။ ထိုနှစ်မှာပင် အစိုးရစရိတ်ဖြင့် နိုင်ငံခြားပညာတော်သင် စေလွှတ်ခံရသည်။
တရုတ်ပြည် ပြန်ရောက်လာသော်၊ ပေါင်တင့် ဓာတုဖိုက်ဘာစက်ရုံ()တွင် နည်းပညာခန်း၏ ဒါရိုက်တာဖြစ်လာသည်။ ၁၉၅၈ ဆောင်းဦးတွင် ဓာတုပညာရှင် ဟိုတဲပန်းနောက် လိုက်သွားပြီး ဂျပန်မှာ မြေဩဇာနှင့် ဖိုင်ဘာထုတ်လုပ်သည့် နည်းပညာကို လေ့လာသည်။ ၁၉၆၃ တွင် လက်ထောက်အင်ဂျင်နီယာချုပ်အဖြစ် နန်ကျင်း ဓာတုဖိုင်ဘာစက်ရုံ()သို့ ပြောင်းရွှေ့ခံရသည်။ 

၁၉၆၅ တွင် လန်ကျိုးဓာတုဖိုင်ဘာစက်ရုံ() တည်ဆောက်ရာ၌ ကူညီသည်။ ယူကေတွင် အလင်းမှီဖိုင်ဘာထုတ်လုပ်သော နည်းပညာကို လေ့လာပြီးနောက် လက်ထောက်အင်ဂျင်နီယာချုပ်အဖြစ် ခန့်အပ်ခံရသည်။ ယဉ်ကျေးမှုတော်လှန်ရေး ဖြစ်ပွားရာ၊ စစ်ကြောခံရသည်။
သူ နိုင်ငံရေးထဲ ဝင်သည့် ၁၉၇၃ တွင် အထည်အလိပ်စက်ရုံနှင့် ဝန်ကြီးဌာနသို့ ပြောင်းရွှေ့ခံရသည်။ ၁၉၇၈ တွင် ယီကျိန်းဓာတုဖိုင်ဘာ တည်ဆောက်ရာ၌ ဒုဗိုလ်မှူးနှင့် အင်ဂျင်နီယာချုပ်အဖြစ်နှင့် ကူညီသည်။ ၁၉၈၀ တွင် အထည်အလိပ်စက်မှုဝန်ကြီးဌာန၏ ဓာတုဖိုင်ဘာဌာန ဒါရိုက်တာအဖြစ် ခန့်အပ်ခံရသည်။ ၁၉၈၄ တွင် ဒုဝန်ကြီးအဖြစ် ရာထူးတိုးသည်။ ၁၉၉၄ တွင် တရုတ်အင်ဂျင်နီယာ အကယ်ဒမီသင်တန်းကျောင်း(CAE)၏ ဂုဏ်ထူးဆောင်အဖြစ် ရွေးကောက်ခံရသည်။
၂၀၀၃ ဒီဇင်ဘာတွင်၊ တုံးဟွာတက္ကသိုလ်က မော်ဒန်အထည်အလိပ်ကောလိပ်ကို ထူထောင်ရာ၊ ကျိသည် ထိုကောလိပ်၌ ပထမဆုံးသော ပါမောက္ခချုပ် ဖြစ်လာသည်။

နိဂုံး
သူသည် ၂၀၁၉ စက်တင်ဘာ ၅ တွင် ပေကျင်း၌ အသံအိုးကင်ဆာ(လည်မြိုကင်ဆာ laryngeal cancer)ဖြင့် ကွယ်လွန်သည်။

ရွေးချယ်ခံရသော စာတမ်းများ

ဆုများ
 2004 5th Guanghua Engineering Science and Technology Award(၂၀၀၄ ၅ကြိမ်မြောက် အင်ဂျင်နီယာသိပ္ပံနှင့် နည်းပညာဆု)

ကိုးကား

၁၉၃၂ မွေးဖွားသူများ
၂၀၁၉ ကွယ်လွန်သူများ